লাওয়ারিস
লাওয়ারিস (অনু. অনাথ) হচ্ছে ১৯৮১ সালে মুক্তিপ্রাপ্ত একটি হিন্দি চলচ্চিত্র। চলচ্চিত্রটির পরিচালক ছিলেন প্রকাশ মেহরা। চলচ্চিত্রটির একটি গান 'মেরে আঙ্গানে মে তুমহারা কিয়া কাম হ্যায়' (বাংলাঃ আমার জায়গায় তোমার কি কাজ) চলচ্চিত্রটিকে তুমুল জনপ্রিয়তা এনে দিয়েছিলো; অল্পবয়সী অল্কা ইয়াগনিক তার জীবনের প্রথম ফিল্মফেয়ার মনোনয়ন পেয়েছিলেন এই চলচ্চিত্রটির জন্য। চলচ্চিত্রটিতে অমিতাভ বচ্চন, জিনাত আমন, আমজাদ খান, সুরেশ ওবেরয়, এবং রাখী ছিলেন। চলচ্চিত্রে বাবা মা'কে খুঁজতে গিয়ে বাস্তব জীবনে পরাহত একজন এতিমের গল্প চিত্রিত হয়েছে। ব্যাপক ব্যবসাসফল এই চলচ্চিত্রটি অনেক দর্শকপ্রিয়তা পেয়েছিলো। অমিতাভের অন্যতম 'এ্যাংরি ইয়াং ম্যান' চলচ্চিত্র ছিলো এটি। অমিতাভ বচ্চন ফিল্মফেয়ার সেরা অভিনেতা এবং সুরেশ ওবেরয় ফিল্মফেয়ার পার্শ্ব-অভিনেতা বিষয়শ্রেণীতে মনোনয়ন পেয়েছিলেন।